
1. Tikslai ir uždaviniai
1.1. Populiarinti  paplūdimio tinklinį Varėnos rajone.
1.2. Skatinti gyventojų aktyvų laisvalaikį ir fizinį aktyvumą.
1.3. Išaiškinti stipriausias Varėnos rajono 2x2 paplūdimio tinklinio poras.
2. Organizatoriai
2.1. Lygos vykdymą koordinuoja Varėnos sporto centras.
2.2. Organizatoriai atsakingi už varžybų organizavimą, vykdymą, tvarkaraščio sudarymą ir rezultatų fiksavimą. Už varžybų organizavimą, tvarkaraštį ir rezultatų skelbimą atsakingas Motiejus Baublys.
3. Varžybų dalyviai
3.1. Dalyvauti gali visi norintys, sulaukę 16 metų amžiaus (ar su tėvų/globėjų sutikimu jaunesni).
3.2. Komandą sudaro 2 žaidėjai (leidžiama turėti 1 atsarginį žaidėją)
3.3. Komandos žaidėjai rungtynėse privalo vilkėti vienodą sportinę aprangą (bent jau viršutinę dalį).  
4. Varžybų sistema
4.1. Varžybų sistema priklauso nuo užsiregistravusių komandų skaičiaus:
· iki 6 komandų – žaidžiama dviejų ratų sistema (visi su visais).
· 7–12 komandų – grupės + atkrintamosios varžybos.
· 13+ komandų – pogrupiai, atkrintamosios varžybos.
4.2 Atkrintamosios varžybos žaidžiamos iš vienų varžybų, pusfinaliai – iš dviejų varžybų. Jeigu rezultatas po dviejų varžybų lygus, žaidžiamas auksinis setas.
4.3. Varžybų sistema skelbiama pasibaigus registracijai.
5. Varžybų tvarka ir vykdymas
5.1.Rungtynių vykdymo laikotarpis: nuo 2026 m. gegužės 31 d. iki 2026 m. rugpjūčio 31 d.
5.2. Varžybos vyks darbo dienų vakarais arba savaitgaliais.
5.3. Rungtynės vykdomos Senosios Varėnos paplūdimio aikštelėje, adresu Tilto g., Senoji Varėna.
5.4. Setas žaidžiamas iki 21 taško (privaloma 2 taškų persvara). Žaidžiama iki 2 laimėtų setų.
5.5. Jei prireikia trečio seto – jis žaidžiamas iki 15 taškų.
5.6. Rungtynių trukmė ir pertraukos nustatomos organizatorių sprendimu.
5.7. Už pergalę 2:0 skiriami 3 taškai, už pergalę 2:1 skiriami 2 taškai., už pralaimėjimą – 1 taškas. Esant taškų lygybei – žiūrima į tarpusavio rezultatą, setų skirtumą, taškų santykį.
5.8. Komandai neatvykus į rungtynes (arba nepranešus nė vėliau nei 24 val. iki varžybų pradžios) yra užskaitomas pralaimėjimas 0:2,
5.9. Komanda, antrą kartą neatvykusi į rungtynes, pašalinama iš lygos, jos rezultatai anuliuojami.
6. Registracija
6.1. Registruotis galima į vyrų, moterų ir mišrias kategorijas. Tie patys dalyviai gali registruotis į kelias kategorijas.
6.2. Varžybų nukėlimas dėl svarbių priežasčių galimas vieną kartą komandai. Jeigu dalyvis žaidžia per dvi kategorijas, vis tiek gali nukelti tik vieną kartą.
6.3. Nesusirinkus pakankamai komandų į tam tikrą kategoriją, visos kategorijos žaidžia bendroje grupėje.
6.4. Komandos registruojasi iš anksto iki nustatytos datos el. paštu arba organizatorių nurodytu būdu. Registracijos forma: https://forms.gle/RQqp65zvVYgA9ogy8	
6.5. Registracijos informacija: komandos pavadinimas, žaidėjų vardai, pavardės, kontaktai.
6.6. Registracija vyksta iki 2025 m. birželio 1 d. nurodytoje registracijos formoje.
8. Varžybų taisyklės
8.1. Vadovaujamasi FIVB (Tarptautinės tinklinio federacijos) paplūdimio tinklinio taisyklėmis, pritaikytomis mėgėjų lygiui.
8.2. Varžybose teisėjauja teisėjai-savanoriai, kuriuos skiria varžybų organizatoriai. 
8.2. Kėlinyje leidžiama viena minutės trukmės pertrauka komandai.
8.3. Už ginčytinas situacijas sprendimą priima varžybų teisėjas.
9. Atsakomybė ir protestai
9.1. Dalyviai varžybose dalyvauja savo rizika.
9.2. Organizatoriai neatsako už dalyvių sveikatos sutrikimus ar traumas varžybų metu.
9.3. Komandos pačios atsako už savo medicininį aptarnavimą.
9.4. Dalyviai privalo gerbti varžovus, teisėjus ir žiūrovus, laikytis sportinio elgesio normų.
9.5. Protestus, susijusius su Varėnos raj. paplūdimio tinklinio 2x2 lygos vykdymu, sprendžia rungtynių vyr. teisėjas ir pirmenybių organizatoriai.
9.6. Protestą turi teisę pateikti komandos vadovas rungtynių vyr. teisėjui arba organizatoriams per 30 min. po rungtynių pabaigos pateikiant užstatą 100 Eur. Pilnas protestas pateikiamas per 24 valandas nuo rungtynių pabaigos.
9.7. Patenkinus protestą, 100 Eur užstatas yra grąžinamas, atmetus protestą 100 Eur. užstatas nėra grąžinamas.
10. Startinis mokestis
10.1. Asmenys, norėdami dalyvauti paplūdimio tinklinio pirmenybėse, privalo pervesti startinį mokestį – 30 eurų komandai į VARĖNOS SPORTO CENTRO sąskaitą: LT14 7189 9000 0313 0892. Mokėjimo paskirtyje nurodyti: Paplūdimio tinklinio pirmenybės ir komandos pavadinimas.
10.2. Varėnos sporto centro ugdytiniams startinis mokestis netaikomas.
11. Kiti klausimai
11.1. Organizatoriai pasilieka teisę keisti tvarkaraštį dėl oro sąlygų ar kitų aplinkybių. Kontaktinis asmuo: Motiejus Baublys, el. paštas: sportas.varena@gmail.com arba Veronika Bulgakaitė, el.paštas: bulgakaiteveronika@gmail.com. 
11.2. Nenumatytus atvejus sprendžia organizatoriai.
11.3. Tinklinio lygos komandų dalyviai sutinka, kad rungtynių metu jie gali būti fotografuojami, filmuojami, o medžiaga gali būti naudojama lygos rungtynių viešinimui.
11.4. Lygos tvarkaraščiai, rezultatai ir kita informacija skelbiama Varėnos sporto centro oficialioje svetainėje ir socialiniame tinkle „Facebook“. 
12. Apdovanojimai
12.1. Trims geriausioms grupės komandoms įteikiami medaliai ir taurės.
12.2. Gali būti skiriami papildomi prizai: geriausiam finalo žaidėjui ir pan.


